AaB&#39;erne skal en tur til Spanien i UEFA Cuppens 1/16-finale. Modstanderen bliver spanske Deportivo La Coruña.

AaB får hjemmebane i første opgør. AaB har tidligere mødt det spanske mandskab. I 1993 sejrede AaB 1-0 på hjemmebane. Søren Thorst scorede det enlige mål. AaB måtte efterfølgende se sig slået 5-0 i Spanien. Vinder AaB sammenlagt over La Coruña møder holdet vinderen af kampen mellem Manchester City og FC København. Dermed kan vi altså få et rent dansk opgør i 1/8-finalen. Men først gælder det 1/16-finalen og kampene spilles den 18-19. og den 26. februar.